Forskningen skjedde mens han drev sin legepraksis. Fra 1886 hadde han også tilleggsbeskjeftigelser, blant annet som lege ved Trondheims blindeskole fra 1886, lege for Det Nordenfjeldske Dampskibsselskab fra 1888, lege for Trondheim katedralskole fra 1898, og fra 1899 som lege for Det Bergenske Dampskibsselskab. Fra 1893 var han også lege ved byens abnormeskole. Hans mange pasienter for grå stær måtte gå hjem efter operasjonen.